Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14036

c) egy nem észlelt olyan hiba, ami az iránysáv lassú ciklikus elmozdulását idézi elő, olyan, a megközelítést végrehajtó légijármű által szemmel látható hibákat létrehozóan, ami amplitúdóban jelentős mértékben meghaladja a 3. Fejezet 3.1.3.4.2 pontjában az iránysávadóra és a 3. Fejezet 3.1.5.4.2 pontjában a siklópályaadóra az ILS "B"- és "T"-pontja közötti értékre előírtakat. 2.8.2.4 A védelem legmagasabb szintje a felügyelő egység és a hozzá kapcsolódó vezérlő rendszer észre nem vett hibájának kockázata ellen szükséges. Ezt úgy lehet elérni, hogy gondosan megtervezik az ilyen előfordulások lehetőségének az alacsony szintre való csökkentését, és elvégzik a felügyelő rendszer teljesítményének karbantartási ellenőrzését olyan időközönként, amelyet a tervezési elemzés határozott meg. Egy ilyen elemzést fel lehet használni a rendszer integritás szintjének a minden egyes leszállásra vonatkozó kiszámítására. A következő képletet meghatározott típusú ILS berendezésekre lehet alkalmazni, és egy példát ad a rendszer integritás, I, meghatározására - az észre nem vett hibás kisugárzású adások valószínűségének, P, kiszámításából.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes